CONTRACT DE SERVICII

**Nr. ………../ ……………………**

## I. PĂRŢILE CONTRACTANTE

**1.1. COMUNA PRAID,** adresă Praid, nr. 394, jud. Harghita, Comuna Praid, Jud Harghita telefon/fax +40 266240174/ +40 266240174, cod fiscal 4368103 cont trezorerie RO72 TREZ 3525 006X XX00 1285 Trezoreria Mun. Odorheiu Secuiesc, reprezentată prin Bokor Alexandru, funcția primar, denumită în continuare Beneficiar, pe de o parte

Și

**1.2. S.C. …………………………… S.R.L.**, adresă ……………….., str. ……………. nr. ……. ap. ………, jud. ……….., telefon ………………, număr de înmatriculare ………………, cod unic de înregistrare ………………….., cont: ………………………, deschis la Trezoreria ………………… reprezentată prin ……………………, funcția …………………….., în calitate de prestator, pe de o altă parte

## II. OBIECTUL CONTRACTULUI

**2.1.** Obiectul prezentului contract este prestarea de *Servicii de pază si protecție în Comuna Praid*

## III. DURATA CONTRACTULUI

**3.1** Durata contractului este de 12 luni, începând cu data de 01.01.2020.

## IV. PREŢ, MODALITATE DE PLATĂ ŞI PENALITĂŢI

**4.1.** Prețul convenit pentru îndeplinirea contractului este de ……… lei la care se adaugă TVA. Ajustarea prețului contractului este posibilă numai în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe / impozite locale al căror efect se reflectă în creșterea / diminuarea costurilor pe baza cărora s-a fundamentat prețul contractului.

**4.2.** **Beneficiarul** se obligă să plătească **Prestatorului** contravaloarea serviciilor prestate în termen de 30 zile de la data acceptării facturii.

**4.3.** Plata se face pe bază de factură în care Prestatorul va menționa numărul și data prezentului contract. Factura va fi întocmită lunar de către prestator pana la data de 10 ale lunii următoare pentru care se facturează. Factura va fi însoțită de următoarele documente: proces verbal de recepție servicii întocmit la sfârșitul fiecărei luni, acceptat de persoana desemnată de beneficiar și raport de evenimente acceptat de persoana desemnată de beneficiar.

**4.5.** Părțile își vor comunica în termen de 3 zile lucrătoare orice modificare a numărului de cont sau a altor elemente care ar putea influența efectuarea plății.

**4.6.** Plata se efectuează prin ordin de plată în contul Prestatorului**.**

**4.7.** În cazul în care, din vina sa exclusivă, prestatorul nu reușește să-și execute obligațiile asumate prin contract, atunci beneficiarul are dreptul de a deduce din prețul contractului, ca penalități, o sumă echivalentă cu o cota de 0,01% pe zi de întârziere din valoarea rămasă a contractului.

**4.8.** În cazul în care achizitorul nu onorează facturile în termen de 30 de zile de la expirarea perioadei convenite, atunci prestatorul are dreptul de a calcula penalități, o sumă echivalentă cu o cota de 0,01% pe zi de întârziere din plata neefectuată.

## V. DESCRIEREA SERVICIULUI

**5.1.** Asigurarea pazei obiectivelor si bunurilor materiale, în conformitate cu prevederile legii nr. 333/ 2003 cu modificările si completările ulterioare conform următorului program:

* 2 agenți de pază cu patrulare auto, 8 ore/zi tură de noapte între orele 21,00-05,00.
* 1 agent de pază la sediul primăriei, 8 ore/zi tură de zi, autovehicul de patrulare la dispoziție.

Daca se vor solicita de către beneficiar posturi suplimentare, programul se va stabili de comun acord.

## VI. DREPTURILE, RESPONSABILITĂȚILE ŞI OBLIGAŢIILE BENEFICIARULUI

**6.1.** Are dreptul să primească din partea Prestatorului servicii de calitate, care să asigure protecția bunurilor din comună.

**6.2.** Colaborează activ cu prestatorul de servicii si cu angajații acestuia in realizarea obligațiilor contractuale.

**6.3.** Înștiințează prestatorul despre orice nereguli in legătură cu modul de derulare a clauzelor prezentului contract sau in legătură cu deficientele manifestate in exercitarea atribuțiunilor profesionale si comportamentul agenților specializați.

**6.4.** Asigură condiții minime de lucru, respectiv accesul agenților de paza la un grup sanitar, sursa de apa potabila, vestiar pentru depozitarea actelor si caietelor de procese verbale.

**6.5.** Anunță in timp util prestatorul de servicii asupra oricăror acțiuni sau activități ale autorității contractante sau organizate de terți in perimetrul autorității contractante delimitat spre a fi asigurat cu masuri de paza, protecție si prevenire.

**6.6.** Informează prestatorul despre orice nereguli in legătură cu modul de derulare a clauzelor contractuale sau in legătură cu deficientele manifestate in exercitarea atribuțiunilor profesionale si comportamentul agenților de paza. Reclamațiile vor fi formulate in scris in termen de min. 24 de ore si max. 72 ore de la producerea evenimentului.

**6.7.** Se obligă să achite prețul contractului, în cuantumul, condițiile și termenele stabilite prin prezentul contract.

**6.8.** Este responsabil cu desemnarea reprezentantului, care să-l reprezinte în relația cu Prestatorul.

**6.9.** Se obligă să păstreze confidențialitatea datelor**.**

## II. DREPTURILE ŞI OBLIGAŢIILE PRESTATORULUI

1. să primească de la Beneficiar toate datele, informațiile și documentele necesare îndeplinirii obligațiilor asumate.
2. să primească prețul convenit prin prezentul contract, la termenele stabilite.
3. de a presta serviciile prevăzute in contract cu profesionalismul si promptitudinea corespunzătoare obligațiilor asumate si in conformitate cu caietul de sarcini si cu oferta;
4. să asigure paza in conformitate cu legea, pornind de la planul de paza si de la alte reglementari interne ale beneficiarului prin care se stabilesc regulile de acces in incintele acestuia, cat si dispoziții ale conducerii acestuia, care vor fi puse la dispoziția prestatorului;
5. să supravegheze prestarea serviciilor si desfășurarea activități preventive cu privire la paza obiectivelor, să asigure resursele umane, materiale și echipamentele pentru derularea contractului;
6. sa cunoască in detaliu caracteristicile cat si punctele critice ale fiecărui obiectiv si ale vecinătăților acestuia, pentru a putea preveni eficient orice acte sau fapte care ar putea sa conducă la producerea de pagube beneficiarului. In acest sens prestatorul se obliga sa informeze in scris beneficiarul cu privire la orice situație, aspect sau eveniment care ar putea prezenta vreun risc pentru securitatea obiectivelor sau desfășurarea serviciului de paza. Lipsa informării scrise către beneficiar atrage răspunderea exclusiva a prestatorului pentru situațiile in care paza nu s-a asigurat corespunzător, deși prestatorul putea si trebuia sa prevadă aceste cazuri in calitate de firma specializata de paza.
7. sa asigure efectivul de agenți si sa presteze serviciile in conformitate cu obiectivul contractului si planul de paza;
8. sa informeze beneficiarul despre principalele probleme referitoare la modul de funcționare a pazei si sa propună masurile necesare pentru creșterea eficientei acesteia. Prestatorul informează in scris despre instrucțiuni incomplete/greșite, ori proceduri care ar trebui aplicate suplimentar pentru evitarea apariției riscurilor de orice natura pentru beneficiar, propunând in același timp soluții alternative;
9. sa întocmească planul de paza si apărare, care sa fie avizat de organele de politie;
10. sa cunoască si sa respecte regulamentul intern al beneficiarului aplicabil obiectivului (incluzând și fără a se limita la prevederile referitoare la prevenirea si stingerea incendiilor si regulile de protecția muncii); In cazul in care prin reglementari sau dispoziții interne ale achizitorului se încalcă prevederi ale planului de paza, prestatorul se obliga sa-i comunice in scris beneficiarului acest fapt in maxim 24 de ore de la data constatării încălcării;
11. sa respecte condițiile impuse de legislația in vigoare privind paza obiectivelor, protecția muncii, prevenirea si stingerea incendiilor, precum si protecția mediului;
12. să ia masuri de prevenire incendiu, explozie etc. și, în caz de necesitate, si sa anunțe de urgenta organele abilitate pentru stingerea incendiilor;
13. sa despăgubească beneficiarul in caz de furturi sau distrugeri care-i sunt imputabile cu valoarea pagubei suferită de beneficiar;
14. sa dețină polițe de asigurare încheiate cu o societate de asigurări, in vederea despăgubirii beneficiarului in caz de furturi/distrugeri care-i sunt imputabile;
15. sa intervină cu echipe specializate în cazuri de necesitate și să informeze și alte organe competente (politie, salvare, pompieri, etc.), dacă este cazul;
16. să întocmească procese verbale de constatare după fiecare acțiune întreprinsă in cadrul dispozitivului, in care trebuie specificate, nelimitând-se numai la acestea, următoarele : genul acțiunii, rezultatul acțiunii, datele contravenientului/ infractorului (daca este cazul) si datele agentului sau agenților prestatorului care au luat parte la acțiune, documente care se vor preda și păstra de către conducerea prestatorului, urmând ca beneficiarul sa fie informat in scris despre acestea;
17. in cazul apariției unor situații de urgenta, prestatorul împreuna cu beneficiarul vor efectua o inspecție a obiectivelor si vor întocmi un proces verbal in care vor consemna cel puțin următoarele : data si locul constatării prejudiciilor, o estimare a acestora, cauzele si circumstanțele producerii lor. Orice bun sau urmă care ar putea prezenta interes pentru organele de urmărire penala in cazul constatării comiterii unei infracțiuni vor fi conservate si predate in cel mai scurt timp organelor competente;
18. sa efectueze controlul posturilor de paza in mod planificat si/sau inopinat, își exercita in mod activ obligația de paza si își respecta toate obligațiile si termenele asumate prin contract si anexele acestuia, remediind imediat neajunsurile constatate;
19. in nicio situație prestatorul nu va invoca fluctuația de personal propriu si nici faptul ca un agent de paza a fost numit/angajat de puțin timp, pentru a justifica neîndeplinirea oricărei obligații asumate prin contract;
20. prestatorul garantează ca nici un agent de paza nu va părăsi postul si ca nu se va afla sub influenta alcoolului sau stupefiantelor pe durata serviciului si nici nu va introduce si/sau deține astfel de produse in post;
21. sa asigure suplimentarea numărului de agenți la cererea beneficiarului, in termen de 24 de ore de la solicitare;
22. instruirea personalului de paza precum si răspunderea care rezulta din nerespectarea de către acesta a prevederilor legale, revin prestatorului, care va suporta sancțiunile aplicate pentru culpa proprie, in urma controalelor organelor abilitate;
23. in situațiile sustragerilor de bunuri din societate si dacă in urma cercetărilor efectuate de beneficiar și/sau de organele de politie se constata vinovăția agenților de paza, prejudiciul va fi recuperat de la prestator;
24. sa asigure pentru personalul angajat dotările si echipamentele necesare;
25. părăsirea repetata de către agenții de paza a posturilor pe timpul serviciului de paza sau nerespectarea interdicțiilor privind băuturile alcoolice si stupefiantele, precum si încălcarea repetata a consemnelor particulare si generale constituie încălcare grava a obligațiilor contractuale de către prestator si îndreptățește beneficiarul la denunțarea unilaterala si imediata a contractului încheiat, cu condiția probării de către beneficiar a acestor abateri.

## VIII. OBLIGAȚII ALE AGENȚILOR DE PAZĂ

1. sa poarte uniforma convenită, ecuson cu însemnele firmei și sa aibă asupra lui dotările;
2. sa-si înștiințeze șefii ierarhici despre producerea oricărui eveniment in timpul exercitării serviciului si despre masurile luate, acestea fiind aduse in regim de urgenta și la cunoștința beneficiarului;
3. sa sesizeze politia despre faptele de natura sa prejudicieze patrimoniul beneficiarului si sa dea concursul la prinderea infractorilor si recuperarea bunurilor si valorilor;
4. sa raporteze in permanenta persoanelor cărora le este subordonat evenimentele legate de îndeplinirea obligațiilor de serviciu;
5. sa păstreze confidențialitatea deplina in legătură cu activitatea sa si cu datele si informațiile la care are acces;
6. in caz de avarii la instalații, conducte de combustibili, substanțe chimice sau utilități, la rețelele electrice etc. si in orice alte împrejurări care sunt de natura sa producă pagube, sa aducă de îndată la cunoștința celor in drept asemenea evenimente si sa ia primele masuri pentru limitarea consecințelor evenimentului;
7. in caz de incendii sa ia imediat masuri de stingere a acestora si de salvare a persoanelor, a bunurilor si valorilor, sa informeze șefii ierarhici, sa anunțe pompierii, beneficiarul si politia;
8. sa ia primele masuri pentru salvarea persoanelor si de evacuare a bunurilor si valorilor in caz de dezastre sau catastrofe naturale;
9. sa sesizeze politia in legătură cu orice fapta de natura de a prejudicia patrimoniul beneficiarului și/sau gospodăriile locuitorilor comunei si sa-si dea concursul la îndeplinirea misiunilor ce revin politiei pentru prinderea infractorilor;
10. sa poarte uniforma, însemnele specifice si dotările obligatorii numai pe durata serviciului;
11. sa nu părăsească sub nici un motiv postul, decât in condiții strict prevăzute pentru aceasta, prevăzute in planul de paza;
12. sa nu se prezinte la serviciu sub influenta băuturilor alcoolice sau a substanțelor halucinogene, să nu consume astfel de produse in timpul serviciului;
13. sa respecte întocmai regulile interne specifice obiectivului pe care îl deservește;
14. sa coopereze in permanenta cu factorii desemnați de către beneficiar in scopul unei bune desfășurări a activității de paza;
15. sa răspundă pentru prejudiciile cauzate beneficiarului din culpa sa, in calitate de comitent pentru prepusul sau, in conformitate cu prevederile legale și cele contractuale care atrag răspunderea civilă materială și patrimonială;
16. sa respecte normele de protecția muncii prevăzute de legislația în domeniu.

## IX. CLAUZA PENALĂ

**9.1.** Beneficiarul are dreptul la daune-interese potrivit prevederilor Codului Civil, pentru repararea integrală a prejudiciului pe care prestatorul l-a cauzat și care este consecința directă și necesară a neexecutării fără justificare sau, după caz, culpabile a obligației.

## X. CONFIDENŢIALITATEA

**10.1.** Părțile se obligă să păstreze confidențialitatea datelor, informațiilor și documentelor pe care le vor deține ca urmare a executării clauzelor prezentului contract. Nerespectarea obligației de a păstra confidențialitatea se sancționează cu o valoare egală cu 80% din valoare prezentului contract, pe care partea în culpă trebuie să o plătească celeilalte părți.

## XI. FORŢA MAJORĂ

**11.1.** Prin ”forța majoră” se înțeleg toate evenimentele și/sau împrejurările externe independente de voința părții care invocă forța majoră, cu caracter excepțional, absolut invincibile, absolut imprevizibile și de neînlăturat, și care, survenind după încheierea contractului, împiedică sau întârzie, total sau parțial, îndeplinirea obligațiilor izvorând din acest contract. Nu constituie o situație de forță majoră situația economico-financiară a vreuneia dintre părțile implicate în derularea contractului, care împiedică respectiva parte contractantă să își respecte obligațiile asumate prin prezentul contract.

**11.2.** Dacă o situație de forță majoră împiedică sau întârzie, total sau parțial, executarea contractului de către oricare din părțile contractante, atunci partea contractantă astfel afectată va fi exonerată de îndeplinirea obligațiilor sale, dar numai în măsura și pentru perioada în care aceasta îndeplinire este împiedicată sau întârziată de forța majoră.

**11.3.** Forța majoră exonerează de răspundere partea care o invocă în condițiile legii, cu cerința notificării scrise prealabile în termen de 3 zile de la apariția cazului de forță majoră și în baza certificatului/avizului care atestă acest fapt, eliberat de Camera de Comerț și Industrie a României. Încetarea cazului de forță majoră va fi notificată în scris în termen de cel mult 3 zile de la data încetării.

## XII ÎNCETAREA CONTRACTULUI

**12.1.** Prezentul contract încetează de plin drept fără a mai fi necesară intervenția unei instanțe judecătorești în următoarele situații:

* la împlinirea termenului pentru care a fost încheiat;
* Prestatorul sau Beneficiarul nu-și respectă una din obligațiile pe care și le-a asumat prin prezentul contract.
* prin acordul părților.

**12.2.** Rezilierea prezentului contract nu va avea nici un efect asupra obligațiilor deja scadente între părțile contractante.

**12.3.** Prevederile prezentului capitol nu înlătură răspunderea părții care, din culpa sa, a cauzat încetarea contractului sau daune.

## XIII. NOTIFICĂRI

**13.1.** În accepțiunea părților contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.

**13.2.** Dacă confirmarea se trimite prin fax/e-mail, ea se consideră primită în prima zi lucrătoare după cea în care a fost expediată.

**13.3.** Notificările verbale nu se iau în considerare de nici una dintre părți, dacă nu sunt confirmate prin intermediul uneia dintre modalitățile prevăzute în articolele **13.1, 13.2.**

## XIV PROTECȚIA DATELOR CU CARACTER PERSONAL

14.1. Părțile prelucrează date cu caracter personal în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.

14.2. În procesul de prelucrarea a datelor cu caracter personal, Părțile aplică prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (regulamentul general privind protecția datelor) și ale legislației naționale în domeniu.

14.3. Scopul prelucrării: Datele cu caracter personal comunicate în cadrul prezentului contract, vor fi prelucrate de Părți numai în scopul executării prezentului contract.

14.4. Categorii de date: Datele cu caracter personal prelucrate în vederea executării prezentului contract sunt următoarele: nume și prenume, adresă, serie și număr carte de identitate, cod numeric personal, număr de telefon/fax, adresă de poștă electronică, cod bancar.

14.5. Datele cu caracter personal prelucrate în scopul executării prezentului contract pot fi comunicate terților abilitați prin lege inclusiv organelor de poliție, parchetelor, instanțelor sau altor autorități publice, în condițiile legii.

14.6. În situația în care este necesară prelucrarea datelor personale ale Prestatorului în alte scopuri decât cel al executării contratului, Părțile se vor informa reciproc de îndată și vor solicita acordul scris cu privire la prelucrarea datelor cu caracter personal, în conformitate cu prevederile legislației în vigoare.

14.7. Fiecare Parte își asumă în mod independent responsabilitatea privind prelucrarea datelor cu caracter personal. Încălcarea de către o Parte a prevederilor prezentului contract precum și a prevederilor Regulamentului nr. 679/2016 și a normelor general obligatorii adoptate în legătură cu protecția datelor cu caracter personal, nu poate fi apreciată ca o încălcare comună și nu poate genera răspunderea solidară față de persoana sau autoritatea care constată această încălcare.

14.8. Părțile garantează exercitarea drepturilor persoanei vizate prevăzute în art. 16-21 din Regulamentul nr. 679/2016 în condițiile legislației de drept intern.

14.9. Datele cu caracter personal prelucrate în scopul executării contractului sunt păstrate de către Părți pe întreaga perioadă de executare a contractului și ulterior încetării acestuia, în conformitate cu prevederile legale referitoare la arhivarea documentelor.

## XV. LITIGII

**15.1.** Eventualele litigii vor fi soluționate pe cale amiabilă, iar în caz de eșec vor fi soluționate de către instanța de judecată competentă de la sediul Beneficiarului, conform legislației române în vigoare.

## XVI. CLAUZE FINALE

**16.1.** Prezentul contract poate fi modificat și/sau completat numai cu acordul părților, prin Act adițional.

**16.2.** Răspunderea **Prestatorului** încetează odată cu finalizarea lucrărilor și dacă este cazul depunerea de către Beneficiar a ultimei cereri de plată.

**16.3.** Prezentul contract reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.

Prezentul contract a fost încheiat în 2 (două) exemplare originale, câte un exemplar pentru fiecare parte.

|  |  |  |
| --- | --- | --- |
| **BENEFICIAR**  **COMUNA PRAID**  reprezentată prin | | **PRESTATOR,**  **S.C. ……. S.R.L.**  reprezentată prin  **……………..**  **Administrator** |
| **Primar**  **Bokor Alexandru** | **Șef birou fin-contabil**  **Kovács Margit** |
| **Întocmit**  **Administrator public**  **Ambrus Sandor** | | |